**TLAČOVÁ SPRÁVA**

11. december 2019

**v rumunsku Bolo vyrobené Päťstotisíce SUV dacia duster**

Koncom novembra spoločnosť **Mioveni's Dacia Vehicle Factory** oslávila výrobu päťstotisíceho Dacia Duster (4x4, Prestige, 1,3 TCE 150 CP, vo farbe červená fusion) na svojej výrobnej linke. Ide o 2. generáciu ikonického modelu pre Rumunsko a Skupinu Renault, ktorá bola uvedená na trh pred dvomi rokmi na autosalóne vo Frankfurte. Šťastným majiteľom tohto vozidla je zákazník z Francúzska.

V továrni sa každý deň **vyrába 1 400 vozidiel vrátane 1 050 kusov SUV Dacia Duster**. Prvá generácia Dacia Duster bola uvedená do výroby v roku 2010 a odvtedy sa v Rumunsku vyrobilo viac ako 1,7 milióna vozidiel. Hlavnými vývoznými trhmi sú Francúzsko, Taliansko a Španielsko. Vozidlá Dacia sa predávajú v 44 krajinách.

“*Úspech Dacia je založený na kompetentných, serióznych a zodpovedných tímoch ako v prípade spoločnosti Dacia. Duster je symbolický model značky Dacia, vyrábaný v Mioveni, do ktorého prispievajú všetky tímy Skupiny Renault Rumunsko, ktorým by som sa rád poďakoval. Aby sme si udržali našu konkurencieschopnosť, musíme sa naďalej podporovať, byť zodpovednými a dôslednými. Vyrábame atraktívne, kvalitné   
a konkurencieschopné vozidlá, ktoré naši zákazníci oceňujú. Dnes budujeme svoju budúcnosť v jednom   
z najväčších závodov Aliancie Renault Nissan Mitsubishi”* povedal **Miguel Oliver - Boquera**, výkonný riaditeľ závodu Dacia Vehicle Plant.

Nový Dacia Duster je najpredávanejším SUV na trhu v Rumunsku, a druhým najpredávanejším modelom na domácom trhu po Dacii Logan. Vozilo bolo ocenené ako "Auto roka 2018 v Rumunsku" a slávne britské noviny, The Sun, venovali počas tradičného Gala vozidlu titul "Value Car of the Year".

**Dacia Duster na slovenskom trhu**

Predaje značky Dacia od jej uvedenia na slovenský trh neustále rastú. Za rok 2018 prekročila magickú úroveň 5000 vozidiel a dosiahla trhový podiel 4,8 %.

**SUV Dacia Duster** **suverénne vedie v tohtoročných predajoch medzi SUV vozidlami Slovenska**   
v segmente C[[1]](#footnote-1). Zároveň je aj 2. najpredávanejším tuzemským automobilom súkromnej klientele. Trhový podiel značky Dacia narástol o +1,2 % v porovnaní s predošlým rokom. Dacia sa tak stala automobilkou   
s najrýchlejšie rastúcim trhovým podielom na Slovensku. Od uvedenia na trh **sa predalo už viac ako   
9 000 vozidiel** modelu Duster. **V tomto roku bolo už predaných 2 358 kusov1 tohto SUV.** Minulý rok bolo za rovnaké obdobie predaných 1 260 vozidiel Duster. **Dacia Duster zaznamenala až 87,14 % nárast predaja** v porovnaní s minulým rokom.

**Factory Vehicles Dacia - továreň budúcnosti**

Zamestnanci a zákazníci sú v centre transformácie závodu na výrobu automobilov Dacia. Je to moderná a flexibilná továreň s automatizovanými výrobnými procesmi. V posledných piatich desaťročiach závod vyrobil viac než 6,8 milióna vozidiel. Vyrobilo sa viac ako 8 rôznych modelov: Dacia 1100, Dacia 1300, Dacia Nova, Dacia SupeRNova, Dacia Solenza, Dacia Logan (s verziou limuzína, kombi a dodávka), Dacia Sandero a Dacia Duster. V rámci toho istého závodu sa vyrábajú aj prepravky a diely na montáž radu Global Access do ďalších závodov Skupiny Renault po celom svete. V súčasnosti **každých 54 sekúnd opúšťa montážnu linku jedno vozidlo**. Viac ako 90 % výroby závodu je určených na vývoz.

Dacia vyrobí ročne v Rumunsku 350 000 vozidiel, do ktorých je pridaných viac ako 500 000 motorov a viac ako 500 000 prevodoviek, z ktorých časť vyváža rumunská divízia logistiky Alliance International Logistics Network (AILN), najväčšie logistické centrum Aliancie Renault, Nissan a Mitsubishi.

**Skupina Renault Rumunsko**

Skupina Renault je od roku 1898 prítomná ako výrobca automobilov v 134 krajinách a v roku 2018 predala vyše 3,9 milióna vozidiel. Spolieha sa na komplementárnosť svojich piatich značiek (Renault, Dacia, Renault Samsung Motors, Alpine a LADA), elektrických vozidiel a jej jedinečné spojenie s Nissan a Mitsubishi. Na splnenie hlavných technologických výziev budúcnosti a uskutočňovanie stratégie rentabilného rastu má Skupina dôveru vo svojej medzinárodnej expanzii. Skupina Renault je jedinou spoločnosťou v Rumunsku, ktorá integruje všetky špecifické činnosti pre výrobcu automobilov, a ktorá vytvorila trvalý ekonomický výkon a množstvo ponúk pre rôzne špecializácie akými sú: zákaznícke štúdie, dizajn, strojárstvo, výroba, logistika, marketing, obchodné služby a financovanie. Minulý rok Skupina Renault Rumunsko prekročila v obrate hranicu 6 miliárd EUR. V srdci skupiny Global Access (Skupina ktorej sú modely Dacia súčasťou, vyrábané na priemyselnej platforme Mioveni) je Skupina lídrom na miestnom trhu so značkami Dacia a Renault. 18 800 zamestnancov Renault Group neustále inovuje ako svoje výrobky, tak aj osvedčené postupy, a je uznávaná pre svoju profesionalitu.

Pre viac informácií o Dacii Duster kliknite [sem](https://www.dacia.sk/vozidla/duster.html).

**Média kontakt:**

Ivana Obadalová

PR manažérka Renault Slovensko

0905 210 315

[ivana.obadalova@renault.sk](mailto:ivana.obadalova@renault.sk)

1. \*Štatistiky ZAP, 1.1. – 31.10.2019 [↑](#footnote-ref-1)